**समाचार**

**कोरबा कांजीघर में मवेशियों की नीलामी 13 नवम्बर को**

**(कोरबा कांजीघर में एक माह से अधिक समय से अवरूद्ध मवेशियों को लेने नहीं आए पशुपालक)**

कोरबा 09 नवम्बर 2018 -नगर पालिक निगम कोरबा के सीतामणी कोरबा स्थित कांजीघर में 13 नवम्बर को प्रातः 11 बजे से कांजीघर में अवरूद्ध मवेशियों की नीलामी का कार्य संपादित कराया जाएगा। इच्छुक व्यक्ति उक्त तिथि, समय एवं स्थान में पहुंचकर नीलामी मंे भाग ले सकते हैं।

निगम के सम्पत्तिकर अधिकारी श्रीधर बनाफर ने बताया कि नगर पालिक निगम कोरबा द्वारा संचालित किए जा रहे सीतामणी कोरबा स्थित कांजीघर में वर्तमान में 40 मवेशी रखे गए हैं। शहर की सड़कों, मुख्य मार्गो व संपर्क सड़कों में स्वच्छंद रूप से विचरण कर आवागमन को बाधित करने वाले मवेशियों को निगम द्वारा सड़कों से उठाकर कांजीघर में रखा जाता है, यदि संबंधित पशुपालकों द्वारा कांजीघर में अवरूद्ध मवेशियों को एक निर्धारित समयसीमा में नहीं छुड़वाया जाता तो निगम द्वारा उनकी नीलामी की जाती है। उन्होने बताया कि इसी कड़ी में कांजीघर में अवरूद्ध इन 40 मवेशियों की नीलामी 13 नवम्बर को प्रातः 11 बजे सीतामणी स्थित कोरबा कांजीघर में की जाएगी, इच्छुक व्यक्ति उक्त समय, तिथि व स्थान पर पहुंचकर नीलामी में भाग ले सकते हैं।